section_heading: Reprezentativna karijera
paragraph_text: Hierro je za izabranu vrstu Španjolske odigrao 89 puta i postigao 29 golova što ga je učinilo trećim strijelcem nacije. Ispred njega bili su samo David Villa i Raúl González. Za Španjolsku je debitirao 20. rujna 1989. godine u utakmici protiv Poljske. Utakmica je završila 1:0 u korist Španjolaca. Igrao je na četiri Svjetska nogometna prvenstva i na dva Europska.